Diari Oficial de la Generalitat Valenciana


Sumari del DOGV 9741, del 07-12-2023 (2023/12469)

Anunci del tràmit d'informació pública del projecte d'ordre de la Conselleria d'Educació, Universitats i Ocupació per la qual s'estableixen les bases reguladores per a la concessió de les beques Manuela Solís per a la realització d'estudis universitaris en les universitats que integren el sistema universitari valencià i ensenyaments artístics superiors dels centres superiors d'ensenyaments artístics integrats en l'Institut Superior d'Ensenyances Artístiques de la Comunitat Valenciana (ISEACV).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9741

Data del DOGV
:   07-12-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/12016


Data del document
:   30-11-2023

Organisme emissor
:   Conselleria d'Educació, Universitats i Ocupació

Tipus de document
:   Anunci

Descriptors 

:   * Conselleria d'Educació, Universitats i Ocupació

Anunci del tràmit d'informació pública del projecte d'ordre de la Conselleria d'Educació, Universitats i Ocupació per la qual s'estableixen les bases reguladores per a la concessió de les beques Manuela Solís per a la realització d'estudis universitaris en les universitats que integren el sistema universitari valencià i ensenyaments artístics superiors dels centres superiors d'ensenyaments artístics integrats en l'Institut Superior d'Ensenyances Artístiques de la Comunitat Valenciana (ISEACV). [2023/12999]  
De conformitat amb el que s'estableix en els articles 14 i 16 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, una vegada redactat el text del projecte, es durà a terme el tràmit d'informació pública, que tindrà per objecte donar audiència a tota la ciutadania per a recollir les seues les aportacions.  
Així mateix, de conformitat amb el que es disposa en l'article 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, «tots els tràmits d'aquest procediment seran evacuats per via d'urgència, en atenció a la seua especial naturalesa»  
A l'efecte de complir la normativa assenyalada, s'anuncia l'obertura del tràmit d'informació pública en relació amb la iniciativa d'elaboració de projecte d'ordre de la Conselleria d'Educació, Universitats i Ocupació per la qual s'establixen les bases reguladores per a la concessió de les beques Manuela Solis per a la realització d'estudis universitaris en les universitats que integren el Sistema Universitari Valencià i ensenyaments artístics superiors dels centres superiors d'ensenyaments artístics integrats en l'Institut Superior d'Ensenyances Artístiques de la Comunitat Valenciana.  
El termini per a la presentació d'observacions serà de deu dies naturals, a comptar de l'endemà de la publicació del present anunci en el Diari Oficial de la Generalitat Valenciana.  
El projecte d'ordre podrà consultar-se en el web de la Conselleria d'Educació, Universitats i Ocupació, en l'enllaç https://ceice.gva.es/va/web/universidad/audiencia-i-informacio-publica, així com en el portal de participació ciutadana de la Generalitat GVA Participa, apartat «Legislació col·laborativa», en l'enllaç https://gvaparticipa.gva.es/legislation/processes?locale=val.  
Les al·legacions, suggeriments o observacions referits al projecte efectuats per les persones, institucions o entitats que es consideren interessades es realitzaran dins del termini esmentat més amunt i de manera preferent a través del portal de participació ciutadana. També podran presentar-se per escrit al Registre General de la Direcció General d'Universitats, remetent-les a l'avinguda de Campanar, número 32, 46977 València, sense perjudici del que es preveu en l'article 16 de la Llei 39/2015, d'1 d'octubre, del procediment administratiu comú de les administracions públiques o a través l'adreça de correu electrònic: lyusfbevlzbifn@ttq.ll, amb l'assumpte «Aportacions al projecte d'ordre de les beques Manuela Solís».  
Per a l'adequada interpretació, valoració, i si escau, incorporació de les aportacions, s'hauran d'especificar l'article i l'apartat del projecte al qual es refereixen, la modificació que es proposa i les raons en les quals se sustenta; també s'hi podrà adjuntar una proposta de redacció alternativa.  
  
València, 30 de novembre de 2023.- El director general d'Universitats: José Antonio Pérez Juan.